Enn Eesmaa

Enn Eesmaa (sündinud 7. juunil 1946 Tallinnas) on Eesti ajakirjanik ja poliitik, alates 2003. aastast Riigikogu liige; olnud ka Riigikogu esimene aseesimees (2016–2019) ja Eesti Keskerakonna aseesimees. Ta on lõpetanud 1964. aastal Tallinna 7. Keskkooli ja 1969. aastal Tallinna Pedagoogilise Instituudi inglise keele ja kirjanduse alal. 1970–1993 Eesti Televisiooni diktor ja kommentaator, meelelahutus- ja kultuurisaadete ning mälumängude ("Kes keda" jt) juht, "Aktuaalse kaamera" peatoimetaja, programmidirektori asetäitja 1970. aastate alguses tegutses ka lauljana. Algatas 1972. aastal saatesarja "Kaks takti ette". Aastatel 1979–1981 rahvusvahelises saatesarjas „Merevaiguvõti” (Eesti, Läti, Leedu ja Leningradi televisioon). 1989–1993 Soome Mainos-TV korrespondent Balti riikides 1993–1994 Vabariigi Presidendi Kantselei meedianõunik 1994–2003 EVTV peadirektor 1996–2003 TV3 uudistetoimetuse juhataja, saatejuht, välisuudiste toimetaja Pärast vahepealset paarikümneaastast poliitikale keskendumist on ta hakanud tegema peamiselt kultuuriajaloolisi raadiosaateid. Alates 2021. aasta lõpust tegi ta Vikerraadios autorisaatesarja "Olnud olevik". Sarja kolm esimest saadet käsitlesid Eesti ringhäälingu 95. aastapäeva puhul Eesti Raadio ajalugu, 2022. aastal eetrisse jõudnud saated aga maailma kultuuriloo tähtsündmusi ja -tegelasi. Alates juulist 2023 teeb ta Kuku raadios iganädalast autorisaadet "ENNtsüklopeedia". Enn Eesmaa oli alates 2003. aastast Eesti Keskerakonna ja ka selle juhatuse liige. 5. jaanuaril 2024 astus ta Keskerakonnast välja. Aastatel 2003–2007 oli ta X Riigikogu liige, sh aastatel 2003–2005 Riigikogu väliskomisjoni aseesimees ja seejärel 2005–2007 Riigikogu väliskomisjoni esimees. Aastatel 2007–2016 oli ta XI, XII ja XIII Riigikogu väliskomisjoni aseesimees ja aastatel 2016–2019 Riigikogu esimene aseesimees. XIV Riigikogus oli ta aastatel 2019–2021 Riigikogu väliskomisjoni esimees ja alates 2021. aastast Riigikogu riigikaitsekomisjoni esimees. Ta oli ka Riigikogu Euroopa Liidu asjade komisjoni liige. 6. aprillil 2023 sai ta XV Riigikogu koosseisu liikmeks seoses Vladimir Sveti mandaadist loobumisega. Riigikogu liikmena on ta kuulunud ka rahvusooperi Estonia nõukokku. Ta on mitu korda kandideerinud ja valituks osutunud ka kohaliku omavalitsuse volikogude valimistel: 2005., 2009. ja 2013. aastal kandideeris ta Tallinna linnas ning 2017. aastal Saaremaal. Ta oli aastatel 2017–2021 Saaremaa vallavolikogu liige ja valiti Saaremaa vallavolikogusse ka 2021. aasta kohaliku omavalitsuse volikogude valimistel, kuid loobus kohast vanuse tõttu. Raamat "Sajandi suured staarid" (Ilo, 2001, 447 lk) 1983 – Eesti NSV Ajakirjanike Liidu aastapreemia saatesarja „Rahvakunstnikud” (1981–1983) eest 2000 – Kuldmikrofon 2001 – Auleegioni orden (rüütel) 2002 – Valgetähe IV klassi teenetemärk 2006 – Leedu Vabariigi Teeneteordeni komandöririst 2010 – Austria Vabariigi Teeneteordeni suur kuldne aumärk 2018 – Balti Assamblee medal Ta oli aastatel 1977–2012 abielus pianisti ja muusikapedagoogi Aleksandra Juozapėnaitė-Eesmaaga, nende poeg on iduettevõtja Allan Eesmaa. Tema isa oli ooperilaulja Enno Eesmaa, õde on etnoloog ja poliitik Andra Veidemann, õemees on kirjandusteadlane Rein Veidemann. Enn Eesmaa kultuuriloolise autorisaatesarja "Olnud olevik" saated ERR Arhiivis. Vaadatud 21.08.2024. Uut Kuku raadio teadmistest pulbitsevat saadet "ENNtsüklopeedia" saab kuulda juba pühapäeval! Kanal 2 / Reporter, 22.07.2023. "Kuus riigikogu keskerakondlast lahkus parteist, neist neli liitub sotsidega" ERR, 5. jaanuar 2024 Enn Eesmaa e-äriregistris. Vaadatud 08.08.2024. https://www.riigiteataja.ee/akt/311042023003 Riigikogu nimetas rahvusooperi nõukogu liikmeks Enn Eesmaa Riigikogu koduleht. 18.09.2014. NIMEKIRJAD: Vaata, kes kandideerivad Saare maakonnas! Saarte Hääl, 7. september 2017 Enn Eesmaa vanusele viidates Saaremaa volikogus tööle ei hakka. ERR, 3. november 2021. Eesti riiklike teenetemärkide kavaleride andmebaas presidendi kantselei kodulehel (president.ee). Käbi ei kuku... Enn Eesmaa ja Allan Eesmaa Vikerraadio, 03.05.2020. Enn Eesmaa Riigikogu kodulehel Enn Eesmaa puhkab kõndides, 22. jaanuar 2000 "Tähelaev". Portreesaade Enn Eesmaast Eesti Televisioon, 13. detsember 2009 Enn Eesmaa: oma elu kõige ilusamad aastad veetsin ma ETV-s ERR Menu, 18. juuli 2020 "Päevatee" suvekülaline on Enn Eesmaa Vikerraadio, 12. juuni 2021